Tervetuloa Sananlastuja-ohjelmaan!
Tänään aiheena on Psalmin 23 pohjalta Hyvä Paimen.
Tänään tutkimme Psalmia 23.
Tämä psalmi lienee kaikkein tunnetuin näistä psalmeista, -
mitä Daavid kirjoitti.
Sen otsikkona on Herra on hyvä paimen.
Luemme nyt Psalmin 23 kokonaisuu- dessaan. Se on Daavidin virsi.
"Herra on minun paimeneni, ei minulta mitään puutu.
Viheriäisille niityille hän vie minut lepäämään; -
virvoittavien vetten tykö hän minut johdattaa.
Hän virvoittaa minun sieluni. Hän ohjaa minut oikealle tielle -
nimensä tähden. Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani; -
sinun vitsasi ja sauvasi minua lohduttavat.
Sinä valmistat minulle pöydän minun vihollisteni silmien eteen.
Sinä voitelet minun pääni öljyllä; minun maljani on ylitsevuotavainen.
Sula hyvyys ja laupeus seuraavat minua kaiken elinaikani; -
ja minä saan asua Herran huoneessa päivieni loppuun asti."
Näin Daavid kuvailee omaa henkilökohtaista elämäänsä -
ja myös sitä kokemusta Jumalan yhteydessä.
Hän sai tuntea Herran todella läheisesti.
Hän sai kokea elämänsä aikana monia eri vaiheita.
Oli pimeitä laaksoja, mutta oli myös huippuhetkiä.
Tämän kaiken perusteella hän inspiroitui -
kirjoittamaan tämän psalmin.
Kuinka monille meistä tämä psalmi onkaan -
vuosien ja vuosikymmenten aikana tullut rakkaaksi.
Rakkaat ystävät, tärkeintä ei ole suinkaan, -
että me osaamme lausua tämän psalmin 23.
Kaikkein tärkeintä on, että opimme tuntemaan hyvän paimenen.
Tämä, jos mikä, antaa meidän elämäämme valtavaa sisältöä.
Vanhan liiton aikana jo ihan sieltä alusta lähtien -
ihmiset saivat kokea tätä Jumalan varjelusta ja johdatusta.
Saamme lukea vanhan liiton pyhistä, miten he olivat kokeneet -
omassa elämässään Herran läheisyyden.
Mm. Jaakob, jonka nimi muutettiin Israeliksi, -
niin täällä sanotaan 1. Mooseksen kirjan 48. luvun jakeessa 15: -
"Ja hän siunasi Joosefin sanoen: 'Jumala, jonka kasvojen edessä -
minun isäni Aabraham ja Iisak ovat vaeltaneet, Jumala, -
joka on minua kainnut syntymästäni hamaan tähän päivään asti...'"
Siis Jaakob antaa tällaisen tunnustuksen.
Aivan alusta syntymästä saakka siihen hetkeen, -
jolloin hän tästä ajasta oli siirtymässä pois, -
niin Jumala häntä kaitsi. Rakkaat ystävät, -
kuinka paljon olemme saaneet kokea tätä kaitsentaa.
Tähän Herra haluaa meitä saattaa.
Täältä avautuvatkin sitten valtavat näköalat, -
kun menemme tässä psalmissa eteenpäin.
Daavid mainitsee tuossa 1. jakeen lopussa: "Ei minulta mitään puutu."
Kun ollaan Jumalan yhteydessä -
ja löydetään Jumalan tarkoittama tie omaan elämään, -
niin voidaan löytää myös yltäkylläisyys. Siihen Jeesus viittasi -
sanoessaan, että Hän on tullut, jotta meillä olisi elämä -
ja se olisi yltäkylläisenä. Näin Daavid myöskin sen koki.
Asia on niin, että vuosisadatkaan eivät ole tehneet tyhjäksi -
Jumalan tarkoittamaa elämän täyteyttä ja mielekkyyttä kohdallamme.
Se edellyttää kyllä lähellä Herraa olemista.
Toinen psalmin kohta sanoo, että onneni on olla Jumalaa lähellä.
Sitten mennään eteenpäin. Psalmissa sanottiin, -
että viheriäisille niityille hän vie minut lepäämään.
Virvoittavien vetten tykö hän minut johdattaa.
Hän virvoittaa minun sieluni.
No niin, nämä maisemat tässä edessä ovat hyvin vihreät kaikin puolin.
Tarkoittaako Jumala sitä, että Hän vie joillekin nurmikoille -
meitä lepäilemään ja ottamaan aurinkoa? Ei suinkaan, -
vaan ennen kaikkea Hänen laidunmaallensa.
Se on enemmän kuin tämä näkyväinen. Se on Jumalan Sana.
Koko Raamattu on Jumalan laidun- maata, jossa saamme käyskennellä.
Niin kuin Jeesus sanoi, että saamme käydä sisälle ja ulos -
ja löydämme laitumen. Tällainen elämä on tarkoitettu meille.
Rakkaat ystävät, kun katsomme Jumalan Sanasta näitä laidunmaita, -
niin näemme jo Apostolien tekojen 2. luvusta, -
miten nämä 2 000 vuotta sitten eläneet Kristuksen omat -
löysivät tätä laidunmaata. Täällä näet sanotaan näin: -
"Ja he pysyivät apostolien opetuk- sessa ja keskinäisessä yhteydessä -
ja leivän murtamisessa ja rukouksissa."
Luvun lopussa mainitaan vielä: "...kiittäen Jumalaa -
ja ollen kaiken kansan suosiossa. Ja Herra lisäsi heidän yhteyteensä-
joka päivä niitä, jotka saivat pelastuksen."
Heille oli siis äärettömän tärkeää saada kokea -
apostolista opetusta eli sitä opetusta, jonka Jeesus omilleen jätti.
Se avaa eteemme nämä ihanat vihreät niityt, -
Jumalan hyvät ruokamaat, joista jo Hesekiel profetoi.
Tämä kohta pitää lukea Sanasta: -
"Niinkuin paimen pitää huolen laumastaan, -
kun hän on lampaittensa keskellä ja ne ovat hajallaan, -
niin minä pidän huolen lampaistani, ja minä pelastan ne joka paikasta,-
minne ne ovat hajaantuneet pilvisenä ja pimeänä päivänä.
Minä vien ne pois kansojen seasta ja kokoan ne muista maista, -
tuon ne omaan maahansa ja kaitsen niitä Israelin vuorilla, -
puronotkoissa ja kaikissa maan asuttavissa paikoissa.
Hyvillä ruokamailla minä niitä kaitsen, -
ja Israelin korkeilla vuorilla on niillä oleva laitumensa.
Siellä ne saavat levätä hyvällä laitumella, -
ja lihava ruokamaa niillä on oleva Israelin vuorilla."
Ajattele, mitä lupauksia Jumala Sanassaan antaakaan, -
ei vain Israelin kansalle, vaan kaikille Jeesuksen seuraajille.
Kuinka tärkeää onkaan, että me löydämme nämä laidunmaat.
Ne eivät todellakaan ole kaukana. Mitä Paavali aikanaan kirjoitti?
Sana on sinua lähellä. Se on sinun suussasi ja sydämessäsi.
Se on se uskon Sana, josta me puhumme ja josta saarnaamme.
No niin, rakkaat ystävät, juuri tälle laidunmaalle -
Pyhä Henki meitä johdattaa.
Ilman Pyhän Hengen johdatusta kuljemme harhaillen -
ja joudumme kokemaan tällaista nälkää, -
mitä ei ole tarkoitettu koskaan meidän elämäämme.
Kristus on tehnyt meidät täydelliseksi juuri siksi, -
että voisimme syödä taivaallista mannaa, löytää laitumet jne.
Kuinka tärkeää on myös löytää lepo sielussa. Tässä sanotaan: -
"Virvoittavien vetten tykö hän minut johdattaa.
Hän virvoittaa minun sieluni." Jo profeetat aikanaan kysyivät, -
mistä löytyvät ne virvoituksen lähteet?
Siteeraan jälleen Raamattua, koska haluan, -
että löydämme täältä aivan kuin lähdekohtia, -
jotka Jumala on meille asettanut.
Täällä sanotaan näet: "Kuulkaa, kaikki janoavaiset, -
tulkaa veden ääreen. Tekin, joilla ei ole rahaa, -
tulkaa, ostakaa ja syökää; tulkaa, ostakaa ilman rahatta, -
ilman hinnatta viiniä ja maitoa."
"Kallistakaa korvanne ja tulkaa minun tyköni; -
kuulkaa, niin teidän sielunne saa elää.
Ja minä teen teidän kanssanne iankaikkisen liiton..."
Ajattele, rakas ystäväni, lähteet ovat avautuneet.
Virvoittavat vedet odottavat ja ihanat Jumalan laidunmaat.
Jakeen 3 loppuosassa Daavid mainitsee, -
että Hän ohjaa minun askeleeni oikealle tielle.
Tarkemmin vielä: hän ohjaa minut oikealle tielle nimensä tähden.
Tämä on henkilökohtaista todistusta Daavidilta, -
mutta eiköhän tämä liene meidänkin kohdallamme usein toteutunut, -
kun olemme rukoilleet Jumalaa. Raamattu sanoo, -
että Häntä rukoilevia ja rukoillen kulkevia Hän johdattaa.
Jumalan johdatus liittyy siis oleellisesti siihen, -
että elämämme ohjakset on annettu Herran käteen.
Muistatko, mitä Jeesus sanoi Pietarille?
Hän sanoi: "Kun sinä olit nuori, sinä vyötit itsesi -
ja menit, minne tahdoit. Mutta kun sinä vanhenet, -
niin sinä ojennat kätesi, ja sinut vyöttää toinen -
ja vie sinne, mihin hän tahtoo.
Tällaista ohjausta me tarvitsemme omassa elämässämme.
Varsinkin, kun elämässämme tulee erittäin suuria vaikeuksia, -
niin aivan kuin ilma pimenee.
Ei tahdo enää nähdä tietä, jota pitäisi kulkea.
Meidän lapsemme pieninä tarttuivat isän tai äidin käteen -
ja kokivat, että siinä on hyvä kulkea.
Isä ja äiti tietävät kyllä, mihin mennään.
Samoin mekin saamme ojentaa kätemme -
rukouksen kautta elävän Jumalan puoleen.
Jeesus sanoo Johanneksen evankeliumin 10. luvussa näin: -
"Totisesti, totisesti minä sanon teille: -
joka ei mene ovesta lammastarhaan, vaan nousee sinne muualta, -
se on varas ja ryöväri. Mutta joka menee ovesta sisälle, -
se on lammasten paimen. Hänelle ovenvartija avaa, -
ja lampaat kuulevat hänen ääntänsä; -
ja hän kutsuu omat lampaansa nimeltä ja vie heidät ulos.
Ja laskettuaan kaikki omansa ulos hän kulkee niiden edellä, -
ja lampaat seuraavat häntä, sillä ne tuntevat hänen äänensä."
Ajattelepa, ystäväni, kuinka meistä pidetään huolta.
Siis paimen ei kulje lauman jäljessä.
Hän ei kulje jossain takanamme.
Jeesus ei koskaan ole takana, koska Hän on ensimmäinen.
Oikeastaan Hän on ensimmäinen, mutta myöskin viimeinen.
Mutta mikä tärkeintä meille on tietää, -
että Jeesus kulkee edellä ja oikeastaan Hän on jo kulkenut.
Hän on kulkenut aina läpi taivaaseen.
Me saamme kuulla Hänen ääntänsä kaikkiin eri elämän tilanteisiin.
Me saamme kuulla Hänen ääntänsä -
eikä ole mitään hetkeä eikä tilannetta, -
jossa Hän ei meitä auta, rohkaise ja aivan kuin sano: -
"Tulkaa minun Isäni siunaamat."
Ei se vain tarkoita sitä lopullista hetkeä, -
jolloin me täältä lähdemme pois.
Yhä tänä päivänä voidaan tuota jaetta soveltaa tähän, -
missä nyt olemme ja elämme. "Tulkaa minun Isäni siunaamat."
Tällä tavalla Hän johdattaa meitä.
Hän ohjaa meidät oikealle tielle nimensä tähden.
Hänen nimensä on Uskollisuus.
"Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani.
Sinun vitsasi ja sauvasi minua lohduttavat."
Olisikohan tämän todistuksen takana se, mitä Daavid joutui kokemaan, -
kun kuningas Saul vainosi häntä.
Daavid oli syytön, mutta silti sai kokea tuon kuninkaan vainoa.
Siellä hän Kuolleenmeren lähistöllä vuorilla piileskeli -
ja yritti selviytyä kaikesta.
Elämän pimeät laaksot ovat ihmiselämään kuuluvia asioita.
Itse kukin olemme joutuneet niitä kokemaan elämässämme.
Minäkin olen monta kertaa joutunut sellaiseen pimeyteen, -
että ikään kuin ei olisi enää mitään toivoa, valoa tunnelin päässä.
Mutta todellisuudessa niin pimeinä kuin kirkkainakin päivinä -
Herra on sama. "Minä olen sama eilen, tänään ja iankaikkisesti."
Näin Hän itse julistaa Raamatun lehdiltä.
Kuinka tärkeää olisi, että pimeisiin päiviin olisimme varastoineet-
mahdollisimman paljon Jumalan lupauksia.
Erään saarnamiehen äiti kirjoitti näitä Jumalan Sanan lupauksia -
ylös paperille, kun hän sairastui syöpään.
Niitä hän luki joka päivä.
Ne vaikuttivat hänen mielessään luottamusta elävään Jumalaan.
Kyllä hänestä huolta pidetään.
Itse olen henkilökohtaisesti joutunut kokemaan neljä kertaa -
pimeiden jaksojen aikana, kuinka ei ole ollut mitään muuta -
kuin uskon kautta heittäytyä Herran käsiin.
22 kertaa yhden vuoden aikana minut nukutettiin -
ja tehtiin toimenpiteitä, kun sairastin.
Olin kuitenkin jo oppinut Jumalan Sanasta myönteisiä lupauksia, -
niin ne olivat kuin turvallinen tyyny, pään alusta.
Isä pitää siis huolta lapsestaan. Hän pitää huolta.
Sinäkin ystävä, joka tänä päivänä koet elämässäsi -
juuri tällaista pimeässä laaksossa olemista, niin tiedä, -
että se on monesti hyvin kasvattavaa.
Juuri niissä hetkissä turvaudutaan entistä voimakkaammin Herraan.
Jeesus on ylösnoussut Vapahtaja. Hänellä on kaikki valta ja voima -
ja Hän käyttää sitä juuri lapsiinsa nähden.
Ystäväni, toivottavasti ymmärrät nyt Daavidin tavalla alkaa -
jo kiittämään Herraa siitä, kuinka Hän on hyvä Paimen.
Hän on pimeiden laaksojen kulkija.
Jo Hänen eläessään ihmiset saivat kokea, -
kuinka sinne kuoleman varjojen maahan loisti valo.
Tämä valo toi elämän. Se toi toivon ja tulevaisuuden.
Näin vuosisatoja ennen Jeesuksen syntymää -
profeetat julistivat tuosta tulevaisuudesta ja toivosta.
Siinä on meidänkin toivomme ja tulevaisuutemme. Hänessä on kaikki.
Hän tietää sinun tämänkin hetkisen elämäsi tilanteen ja haluaa auttaa.
Daavid sai kokea, että eräänä päivänä synkkä, pimeä laakso -
väistyi pois hänen elämästään.
Alkoi jälleen elämään aurinko loistaa.
"Sinä valmistat minulle pöydän minun vihollisteni silmien eteen.
Sinä voitelet minun pääni öljyllä; minun maljani on ylitsevuotavainen"
Daavid joutui elämässään monenlaisiin taisteluihin.
Ehkä suurin taistelu oli valtavaa yli 3-metristä Goljatia vastaan.
Daavid ei taistellut omassa nimessään, vaan Herran Sebaotin, -
Israelin sotajoukon Jumalan nimissä.
Sen myötä hän sai sellaisen voiton, -
joka vapautti suuresta vihollisesta, ei vain häntä itseään, -
vaan koko kansan, joka pelkäsi.
"Sinä voitelet minun pääni öljyllä; minun maljani on ylitsevuotavainen"
Ajatelkaa, ystävät, mitä Jumala on meille luvannut.
Meillä on oma fyysinen voimamme, mielen voimamme, -
mutta tässä se onkin kaikki, mitä meillä on.
Mutta, kun olemme Herrassa, Jumalassa, -
niin silloin meillä on myös Jumalan siunaava voima elämässämme.
Hänen siunauksensa on Pyhä Henki, jonka Hän on antanut meille, -
kun me olemme tulleet uskoon. Raamattu sanoo, -
että Hän kastaa meidät Pyhällä Hengellä ja tulella.
Se on se voima, mitä me tarvitsemme.
Juuri tätä voimaa Jeesus kehotti odottamaan.
Ennen kuin Pyhä Henki oli tullut, Hän kielsi lähtemään Jerusalemista,
ennen kuin heidän päälleen puetaan voima korkeudesta.
Daavid sai kokea jo esimakua tästä, kuinka Pyhä Henki voiteli hänet -
tuoreella voiteella, tuoreella öljyllä.
Niin, tämä tuoreus tarkoittaa juuri sitä, -
että meidän sydämemme vastaanottaa jatkuvasti -
Pyhän Hengen virvoittavaa vaikutusta.
Raamattu puhuu meistä, että olemme Hengen temppeli.
Jumalan Henki asuu meissä.
Kerran sinä uudestisynnyit Pyhästä Hengestä.
Pyhä Henki sai sinut ja haluaa myös johdattaa sinua eteenpäin.
Tämä Daavidin kokemus ei tarkoitettu ollenkaan vain hänelle, -
vaan myös omakohtaisena kokemuksena meille itse kullekin.
Jumalan öljytynnyrit ovat täynnä. Jumalan taivaassa ei ole öljypulaa.
Joskus voi olla, että me menetämme tuoreen Pyhän Hengen vaikutuksen -
ja voiteluöljyn elämästämme. Silloin tulee tehdä parannus.
Raamattu sanoo, että kun me tunnustamme syntimme, -
niin me saamme syntimme anteeksi ja Jeesuksen veri puhdistaa meidät -
kaikesta synnistä ja vääryydestä.
Kun sydän on puhdas, Jeesuksen verellä pesty, -
niin myös Pyhä Henki virtaa ja virtaa ja taas virtaa.
Se elämän veden lähde, jonka Hän on meille antanut, -
se pulppuaa, pulppuaa aina iankaikkiseen elämään asti.
Saakoon tämä siunaus tulla myös sinun osaksesi.
Psalmi 23 loppuu -
ihanaan lopputoivotukseen ja todistukseen.
"Sula hyvyys ja laupeus seuraavat minua kaiken elinaikani; -
ja minä saan asua Herran huoneessa päivieni loppuun asti."
Niin, rakas ystävä, -
minkälainen todistus meillä mahtaa olla, kun päätämme elämäämme?
Toivottavasti tämänkaltainen.
Paavali, joka esiintyy monissa tilanteissa UT:n lehdillä, -
mainitsee viimeisessä joutsenlau- lussaan samankaltaisen todistuksen.
Hän sanoo näin: "Sillä minut jo uhrataan, -
ja minun lähtöni aika on jo tullut.
Minä olen hyvän kilvoituksen kilvoitellut, juoksun päättänyt, -
uskon säilyttänyt. Tästedes on minulle talletettuna -
vanhurskauden seppele, jonka Herra, vanhurskas tuomari, -
on antava minulle sinä päivänä, eikä ainoastaan minulle, -
vaan myös kaikille, jotka hänen ilmestymistään rakastavat."
Kuinka ihana todistus myöskin Paavalilta!
Raamatun mukaan 2-3 henkilön kautta on jokainen asia vahvistettava.
No, tässä nyt eteemme tuotiin kaksi henkilöä: Daavid ja Paavali.
Ja mikä ihaninta, -
niin mekin eräänä päivänä elettyämme Kristuksen yhteydessä -
voimme sanoa, että olen hyvän kilvoituksen kilvoitellut.
Kyse ei ole siitä, kuinka hyvin olemme kaikessa onnistuneet. Ei.
Vaan olemme saaneet pysyä Herrassa.
Uskon päämäärä on pelastus.
Tämä pelastus kantaa meitä täällä elämässä, -
tässä elämämme osassa, sillä elämämme pohjana on luja kallio.
Se on pelastuksen kallio, Kristuksen täydellinen sovitustyö -
meidän hyväksemme. Sen kautta olemme otollisia Jumalan edessä.
Raamatun mukaan meidät on julistettu syyttömiksi.
Meidät on vanhurskautettu. Kun tätä elämää elämme näin, -
sydän kiinni Kristuksessa, jalat tukevasti maassa, -
niin eräänä päivänä Herra tulee takaisin -
ja noutaa meidät yhteyteensä.
Saakoon Jeesus näin johdattaa jokaista teitä!
Olet ollut mukana Sananlastuja-ohjelmassa.
Olen hyvin kiitollinen siitä, että voin tehdä näitä ohjelmia.
Myös olen kiitollinen siitä, että hyvin monet tukevat ohjelman tekoa.
Vetoaisin tässä hetkessä sinuun, että sinäkin tulisit mukaan tähän -
ja tällä tavalla mahdollistaisit sen, -
että myös tulevaisuudessa voimme tehdä lisää -
näitä mielenkiintoisia ohjelmia eri raamattuaiheista.
Sinä voit soittaa ruudussa näkyvään numeroon -
0600 10177.
Puhelun hinta on noin 12 euroa.
Voit myös välittää rakkauden lahjasi pankkitilin kautta.
Siihen voit laittaa viitenumeron 9755.
Näin lahjasi tulee tämän ohjelman tekemiseen.
Minä tahdon siunata sinua.
Saakoon Herra olla sinun elämäsi jokaisessa päivässä mukana. Kiitos!
Tekstitys: Tuula-Riitta Virrankare